פירוש נוסף ערך זה עוסק באמן הגרפיטי. אם התכוונתם לאיש הצבא הישראלי, ראו דוד שובל.
**דודי שובל** (ידוע בכינוי **ONE LOVE**) (נולד ב-1992) הוא אמן גרפיטי ישראלי מאשדוד.

ביוגרפיה
--------

חתימה של ONE LOVE, גבעת יונה
שובל למד בבית הספר מקיף ז' ברובע הקריה ("הסיטי") באשדוד. בצעירותו נחשף לתחום הציור דרך סדרות מונפשות ואהב לצייר דמויות אנימה, וחבר ילדותו, יאן, לימד אותו את יסודות הציור – רקעים, שליטה בכלי ואנטומיה. כשהיה בן 14, נחשף לתרבות ההיפ הופ, ובגיל 15 נחשף גם לאמנות הגרפיטי דרך רקדני ברייקדאנס שפגש בחוף הקשתות. באותו היום שנחשף לגרפיטי, קנה פחיות צבע בחנות טמבור וכתב את שמו בענק על קיר בבית הספר. בו בזמן, החל לצייר על קירות ברחובות רבים בתל אביב ובארץ. תחביבו לא היה למורת רוחם של הוריו, וכשאימו גילתה על כך וראתה אותו מרסס צבע על קירות – סולק מביתו. לדבריו, הפליליות שבציור הגרפיטי, היא זו שמשכה אותו לאמנות. שובל התלמד תחילה מרייטר (WRITER), אמן גרפיטי אשדודי ותיק, ומן האינטרנט והספרות. בהמשך למד במגמת אמנות בבית הספר, וכפרויקט גמר "הגיש" שני ציורי קיר שצייר במסדרונותיו – על אחד, אמנות, ועל השני – ונדליזם, ובעבודתו הסביר על ההבדל בין השניים.

את שירות החובה בצה"ל, מילא בגדוד צבר (432) בחטיבת גבעתי, במהלכו היה מפקד, ומאוחר יותר גם אמל"חיסט ביחידת רימון. הוא ראה את תפקידו, בין השאר, כתופר ציוד לחימה, כאמנות של ממש. לדבריו, בזכות שירותו הצבאי למד מוסר עבודה מהו. עם שחרורו מהשירות הסדיר ב-2013, הוריו קיבלו על עצמם את אהבתו לאמנות הגרפיטי. באותה השנה, הגיע לקשט בציורי גרפיטי את הפאב "DOPE" באזור התעשייה של אשדוד ובמהרה הפך למנהלו. המקום, המלא בציורי גרפיטי, זכה להצלחה ואירח אמנים רבים, ביניהם פלד, אורטגה, רביד פלוטניק (אז נֶצ'י נֶצ') ופישי הגדול.

כשהיה שובל בן 21, נתפס מרסס כתובת גרפיטי על תחנת אוטובוס ברובע י"א על ידי פקח מעיריית אשדוד. הפקח קרא למשטרה ולפקחי העירייה, ושובל מחק את הציור. שובל, שהיה אמור להיקנס בעקבות המעשה, הסביר להם שלא פעל בכוונה להשחית וסיפר להם על הרקע האמנותי שלו — הקנס והתיק הפלילי בוטלו, ושובל מונה לצייר הגרפיטי הרשמי של העירייה. במסגרת התפקיד, קיבל זכות חוקית לצייר על קירות המיועדים לגרפיטי בעיר, וקידם את ההשקעה העירונית בתחום.

לימים, הפיק באשדוד את מסיבת הרחוב "Dope Movement" יחד עם אמני גרפיטי מחו"ל בחסות העירייה.

שובל מרבה לשלב אלמנטים רבים מתרבות ההיפ הופ בציורי הגרפיטי שלו ומעביר סדנאות אמנותיות לבני נוער ב"בית אמנויות תרבות רחוב".

שובל קישט קירות רבים ברובע ו' בו מתקיימת תרבות היפ הופ ענפה – ביניהם קירות השימור של עץ השקמה בכניסה לרובע, בציור שנועד לבטא את התרבות האשדודית – עלייה ממדינות רבות, דתיים וחילונים וסמלים רבים ממנה, כגון כיכר המפרשים, חוף הים והנמל ואמנות ההיפ הופ הפורה בעיר.

שובל הוא יוזמו של פסטיבל ההיפ הופ "VAV" המתקיים מדי שנה ברובע ואליו מגיעים אמנים רבים מרחבי הארץ.

באפריל 2019 ערך את תערוכת אמנות הרחוב "חלק מהמשחק" לצד מבוא הדודאים במרכז הצעירים "כיוונים" באשדוד.

באוקטובר 2023 צייר קיר זיכרון בצומת שדרות מנחם בגין ובני ברית ברובע ח' באשדוד להנצחת קורבנות מתקפת הפתע על ישראל.

שובל חותם את יצירותיו בכינוי "ONE LOVE" ולסירוגין בשמו בלועזית.

יצירותיו
--------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יש לפרט אודות יצירותיו של דודי שובל, המפוזרות ברחבי הארץ.
### גלריה

* קיר זיכרון ברובע ח' באשדוד לזכר קורבנות מתקפת הפתע על ישראל ב-2023קיר זיכרון ברובע ח' באשדוד לזכר קורבנות מתקפת הפתע על ישראל ב-2023
* קיר הנצחה לענבר הימן, אמנית הגרפיטי הידוע כ-"Pink", שנחטפה לעזה במתקפת הפתע על ישראל ב-7 באוקטובר ונרצחה בשביקיר הנצחה לענבר הימן, אמנית הגרפיטי הידוע כ-"Pink", שנחטפה לעזה במתקפת הפתע על ישראל ב-7 באוקטובר ונרצחה בשבי
* קיר ברחוב ויטל, שכונת פלורנטין בדרום תל אביבקיר ברחוב ויטל, שכונת פלורנטין בדרום תל אביב
* פסטיבל ההיפ הופ VAV ברובע ו' באשדודפסטיבל ההיפ הופ VAV ברובע ו' באשדוד
* חתול במרכז הצעירים "כיוונים" באשדודחתול במרכז הצעירים "כיוונים" באשדוד
* מפת אשדוד על קיר מגדל המים בגבעת יונהמפת אשדוד על קיר מגדל המים בגבעת יונה
* מסעדת ארצ'י ליד חוף דלילה באשקלוןמסעדת ארצ'י ליד חוף דלילה באשקלון
* מועדון "DOPE" באשדודמועדון "DOPE" באשדוד
* המרכזון ברחוב השייטים ברובע ד'המרכזון ברחוב השייטים ברובע ד'
* המרכזון ברחוב השייטים ברובע ד'המרכזון ברחוב השייטים ברובע ד'
* הומר סימפסון בחוף לידו באשדודהומר סימפסון בחוף לידו באשדוד
* מגדל המים בגבעת יונה, הכולל יצירות של שובלמגדל המים בגבעת יונה, הכולל יצירות של שובל
* חתול ברחוב מבוא הדודאים ברובע ח' באשדודחתול ברחוב מבוא הדודאים ברובע ח' באשדוד
* טטרפוד בחוף אורנים באשדודטטרפוד בחוף אורנים באשדוד

חיים אישיים
-----------

שובל נשוי להודיה. ב-2021 חזר להתגורר באשדוד לאחר שהתגורר כמה שנים בתל אביב.

קישורים חיצוניים
----------------

|  |
| --- |
| 
**עיינו גם בפורטל**

**פורטל אשדוד** הוא שער לכל הנושאים הקשורים בעיר אשדוד. בפורטל תמצאו מידע נגיש אודות ההיסטוריה של העיר, אתריה והאנשים המרכיבים אותה, הרבעים וכל מה שיש לדעת אודות העיר הגדולה במחוז הדרום בישראל.
 |

ויקישיתוף מדיה וקבצים בנושא **דודי שובל (ONE LOVE)** בוויקישיתוף
* אתר האינטרנט הרשמי של דודי שובל (ONE LOVE)
* דודי שובל, ברשת החברתית פייסבוק
* דודי שובל, ברשת החברתית אינסטגרם
* דודי שובל, סרטונים בערוץ היוטיוב
* ענתי כהן, על קירותייך אשדוד – אמן הגרפיטי דודי שובל צובע את אשדוד בחסות החוק, באתר אשדוד נט, ‏18 ביולי 2013

### ראיונות וכתבות

* אהבה, אחדות ושלום: סיפור הגרפיטי הענק בדליית אל-כרמל, ריאיון בערוץ "כאן חדשות", באתר יוטיוב (אורך: 03:59), 23 ביוני 2019
* סיור גרפיטי עם דודי שובל ברובע ו' באשדוד, כתבה בערוץ "פסטיבל היפ הופ VAV", באתר יוטיוב (אורך: 15:43), 12 בנובמבר 2020
* לשחרר את האגו בתור אומן וללמוד לשרת, ראיון בערוץ "SomeHow (איתן מיקוצקי)", באתר יוטיוב (אורך: 58:04), 13 באפריל 2022

הערות שוליים
------------

1. 1 2 3 4 5 6 7 8 9 10 11 12  חן בוקר, אחד דודי שובל, ONE LOVE, באתר אשדוד נט, ‏15 במאי 2016
2. 1 2 3 4 5 6 7 8 9 10 11 12  הכירו את אמן הגרפיטי האשדודי, באתר אשדוד אונליין, ‏9 בינואר 2017
3. 1 2 3 4 5  ברלין, מאחורייך! הכירו את רובע אמנות הרחוב הסודי של אשדוד, באתר למטייל בישראל
4. 1 2  אתר למנויים בלבד שירה נאות, "אשדוד היא בירת ההיפ־הופ של ישראל. עם קבלות", באתר הארץ, 21 בספטמבר 2023
5. ↑  תערוכת האמנות "חלק מהמשחק" במרכז כיוונים אשדוד, בעמוד הפייסבוק של דודי שובל, 15 באפריל 2019 (אורך: 1:00)
6. 1 2  שמואל סרדינס, יונת השלום פצועה ומדממת אמן הגרפיטי דודי שובל ואשתו מביעים את כאבם בציור מצמרר על הקיר, באתר אשדוד נט, ‏12 באוקטובר 2023
7. ↑  קיר זיכרון לזכר קורבנות מתקפת הפתע על ישראל, בעמוד הפייסבוק של דודי שובל, 12 באוקטובר 2023
8. ↑  חזרה לאשדוד, בעמוד הפייסבוק של דודי שובל, 31 בדצמבר 2021